land in Sentraal-Europa
(Aangestuur vanaf Bondsrepubliek Duitsland)
Op nasionale vlak vorm die federale regering onder die leiding van die Bondskanselier die uitvoerende gesag, terwyl die deelstate regerings onder die leiding van 'n eerste minister het. Die stadstate Berlyn, Hamburg en Bremen het Regerende Burgemeesters as hulle regeringshoofde. Die administrasies van die deelstate word deur ministers beheer.
Groeikoers van die bruto binnelandse produk 2007–2018 in persent
+3,3 +1,1 -5,6 +4,1 +3,7 +0,5 +0,5 +2,2 +1,7 +2,2 +2,2 +1,4
Bron: Statistisches Bundesamt: Veränderung des Bruttoinlandsprodukts (BIP) gegenüber dem Vorjahr. Besoek op 27 Junie 2019
Van die 83 miljoen inwoners (soos op 31 Desember 2018) in 40,7 miljoen huishoudings is 42 miljoen vroulik en 41 miljoen manlik. Die persentasie buitelanders het 12,2 persent beloop.
Die Duitse bevolking van 72,9 miljoen sluit sewe miljoen immigrante van Duitse afkoms in, wat veral uit die Russiese Federasie, Pole en ander Oos-Europese lande na Duitsland gekom het (altesaam 4,2 miljoen mense in die tydperk tussen 1950 en 2002), of immigrante van dwarsoor die wêreld wat ingeburger is. In 2012 is meer as 112 300 buitelanders ingeburger – 'n styging van 5,2 persent teenoor die vorige jaar.
Die Duitse nasionale sokkerspan ná hul oorwinning oor Argentinië in die 2014-wêreldbeker-eindwedstryd in Rio de Janeiro, Brasilië (Maracanã-stadion)
Die Olimpiese Stadion in München, opgerig vir die Olimpiese Somerspele 1972, later ook tydens die Sokker-Wêreldbekertoernooi in 1974 ingespan
Die Duitse nasionale krieketspan in Seebarn, Oostenryk, op 5 Mei 2012
Sokker is die gewildste sportsoort in Duitsland. Sowat 170 000 sokkerspanne met meer as ses miljoen aktiewe lede is georganiseer in die Duitse sokkerbond (Deutscher Fußball-Bund, DFB), wat ook as gasheer van die FIFA se Sokker-Wêreldbekertoernooie in 1974 en 2006 opgetree het. Daarbenewens is die UEFA Europa-beker van 1988 in Wes-Duitsland beslis. Die Duitse nasionale sokkerspan het tot dusver vier keer die FIFA Sokker-Wêreldbeker gewen: FIFA Sokker-Wêreldbekertoernooi in 1954 in Switserland, FIFA Sokker-Wêreldbekertoernooi in 1974 in Wes-Duitsland FIFA Sokker-Wêreldbekertoernooi in 1990 in Italië en FIFA Sokker-Wêreldbekertoernooi in 2014 in Brasilië asook drie keer die UEFA Europa-beker (in 1972, 1980 en 1996). Die Duitse topliga, die Bundesliga, het in die 2005/2006-seisoen die eerste sokkerliga ter wêreld geword wat nog ooit 'n gemiddelde bywoningsyfer van meer as 40 000 mense per wedstryd kon behaal. Benede die Bundesliga is die 2. Bundesliga, gevolg deur die 3. Liga, twee Regionalligas en plaaslike Oberligas. Die DFB is die grootste en suksesvolste sportorganisasie ter wêreld en die 2006-Wêreldbekertoernooi in Duitsland is deur die president van die FIFA, Joseph Blatter, as die beste ooit beskryf. Die toernooi is geesdriftig deur die plaaslike bevolking gesteun en die vlag van Duitsland is wyd vertoon.
Krieket word sedert 1858 in Duitsland gespeel, nadat emigrante uit Engeland en die Verenigde State die eerste krieketklubs in Berlyn gestig het. Die Duitse Krieketbond is in 1988 gestig. Duitse krieket toon tans 'n sterk groei en opswaai, veral te danke aan asielsoekers uit krieketspelende lande soos Afghanistan en Pakistan, wat hul sport en ywer saambring.
Duitse stede het twee keer as gasheerland van die Olimpiese Somerspele opgetree: Berlyn in 1936 en München in 1972. Garmisch-Partenkirchen het die Olimpiese Winterspele 1936 aangebied.
↑ (de) Statistisches Bundesamt - Bevölkerung nach Geschlecht und Staatsangehörigkeit. Besoek op 27 Junie 2019
↑ 5,0 5,1 5,2 5,3 (en) "Germany". Internasionale Monetêre Fonds. Oktober 2017. Besoek op 13 Mei 2018.
↑ (de) "Geschichte". Rugby-Verband.de. Deutscher Rugby-Verband. Besoek op 17 Junie 2019.
↑ (en) "Cricket-loving Asian migrants take game to Germany". BBC. 7 Junie 2016. Besoek op 17 Junie 2019.
↑ (en) "How Afghanistan is bringing cricket to Germany". ESPNcricinfo. ESPN Sports Media. 27 Mei 2016. Besoek op 17 Junie 2019.
Ontsluit van "https://af.wikipedia.org/w/index.php?title=Duitsland&oldid=2023641"
Last edited on 4 Augustus 2019, at 13:56